Protokols par nosacījumiem un noteikumiem Bulgārijas Republikas un Rumānijas uzņemšanai Eiropas Savienībā - VI pielikums:Protokola 20. pantā minētais saraksts: pārejas posma pasākumi - Bulgārija - 10.Vide - A.Gaisa kvalitāte



Oficiālais Vēstnesis L 157 , 21/06/2005 Lpp. 0118 - 0119



A. GAISA KVALITĀTE 1. 31994 L 0063: Eiropas Parlamenta un Padomes Direktīva 94/63/EK ( 1994. gada 20. decembris) par kontroli attiecībā uz gaistošu organisko savienojumu (GOS) emisiju, ko rada benzīna glabāšana un nosūtīšana no termināliem uz degvielas uzpildes stacijām (OV L 365, 31.12.1994., 24. lpp.), kuru groza: - 32003 R 1882: Eiropas Parlamenta un Padomes 29.9.2003. Regula (EK) Nr. 1882/2003 (OV L 284, 31.10.2003., 1. lpp.). a) Atkāpjoties no Direktīvas 94/63/EK 3. panta un I pielikuma, prasības, kas noteiktas attiecībā uz glabāšanas iekārtām terminālos, Bulgārijā nepiemēro: - līdz 2007. gada 31. decembrim — glabāšanas iekārtām 6 terminālos, kuru apgrozījums ir lielāks par 25000 tonnām/gadā, bet mazāks vai vienāds ar 50000 tonnām/gadā; - līdz 2009. gada 31. decembrim — glabāšanas iekārtām 19 terminālos, kuru apgrozījums ir mazāks vai vienāds ar 25000 tonnām/gadā. b) Atkāpjoties no Direktīvas 94/63/EK 4. panta un II pielikuma, prasības, kas noteiktas attiecībā uz iekraušanu esošajos pārvietojamos konteineros un izkraušanu no tiem terminālos, Bulgārijā nepiemēro: - līdz 2007. gada 31. decembrim — glabāšanas iekārtām 12 terminālos, kuru apgrozījums ir lielāks par 25000 tonnām/gadā, bet mazāks vai vienāds ar 150000 tonnām/gadā; - līdz 2009. gada 31. decembrim — 29 termināliem, kuru apgrozījums ir mazāks vai vienāds ar 25000 tonnām/gadā. c) Atkāpjoties no Direktīvas 94/63/EK 5. panta, prasības, kas noteiktas attiecībā uz esošajiem pārvietojamiem konteineriem terminālos, Bulgārijā nepiemēro: - līdz 2007. gada 31. decembrim - 50 autocisternām; - līdz 2009. gada 31. decembrim - 466 autocisternām. d) Atkāpjoties no Direktīvas 94/63/EK 6. panta un III pielikuma, prasības, kas noteiktas attiecībā uz iekraušanu esošajās glabāšanas iekārtās degvielas uzpildes stacijās, Bulgārijā nepiemēro: - līdz 2007. gada 31. decembrim — 355 degvielas uzpildes stacijām, kuru apgrozījums ir lielāks par 500 m3/gadā, bet mazāks vai vienāds ar 1000 m3/gadā; - līdz 2009. gada 31. decembrim — 653 degvielas uzpildes stacijām, kuru apgrozījums ir mazāks vai vienāds ar 500 m3/gadā. 2. 31999 L 0032: Padomes Direktīva 1999/32/EK ( 1999. gada 26. aprīlis), ar ko paredz sēra satura samazināšanu konkrētiem šķidrā kurināmā veidiem un ar ko groza Direktīvu 93/12/EEK (OV L 121, 11.5.1999., 13. lpp.), kuru groza: - 32003 R 1882: Eiropas Parlamenta un Padomes 29.9.2003. Regula (EK) Nr. 1882/2003 (OV L 284, 31.10.2003., 1. lpp.). a) Atkāpjoties no Direktīvas 1999/32/EK 3. panta 1. punkta, Bulgārijā līdz 2011. gada 31. decembrim nepiemēro prasības, kas noteiktas attiecībā uz sēra saturu smagajā dīzeļdegvielā. Šajā pārejas laikposmā sēra saturs nepārsniedz 3,00 masas procentus. b) Atkāpjoties no Direktīvas 1999/32/EK 4. panta 1. punkta, Bulgārijā līdz 2009. gada 31. decembrim nepiemēro prasības, kas noteiktas attiecībā uz sēra saturu smagajā dīzeļdegvielā. Šajā pārejas laikposmā sēra saturs nepārsniedz 0,20 % masas procentus. --------------------------------------------------